04/10/2010 | Administración LocalMunicipal
Oleiros
Secretaría Xeral
Anuncio polo que se publica a convocatoria e bases específicas do procedemento para a solicitude das prestacións de apoio á escolarización. Curso 2010/2011

a) A Concellería de Benestar Social do Concello de Oleiros propuxo á Xunta de Goberno Local aprobar a convocatoria do procedemento para a solicitude das prestacións de apoio á escolarización, recollidas no Regulamento de medidas contra a exclusión social do Concello de Oleiros (publicado o seu texto íntegro no BOP da Coruña, núm.115 do 21/06/2010) b) O orzamento previsto para esta convocatoria do ano 2010 é de 6.000 € como límite máximo, con cargo á partida orzamentaria de axudas de emerxencia social. c) A Xunta de Goberno Local, na súa sesión extraordinaria do 01 de setembro de 2010, aprobou a presente convocatoria. O obxecto da convocatoria é a concesión das prestacións de apoio á escolarización, recollidas no artigo 2. d, como unha das axudas contempladas no Regulamento de medidas contra a exclusión social do Concello de Oleiros, e reguladas máis amplamente no título IV da dita norma. O fin destas axudas económicas non periódicas de pagamento único e de carácter finalista, é axudar as familias máis desfavorecidas a cubrir os gastos extraordinarios que supón o inicio do curso escolar (libros, roupa, material escolar, mochilas.) O importe destas axudas será de 75 € cada unha delas e nun número máximo previsto de 80. As solicitudes poderán ser solicitadas polos representantes legais dos menores (pai, nai ou titor/a legal) dos menores de 0 a 16 anos que se atopen escolarizados no curso 2010-2011 e deberán cumprir os seguintes requisitos: Con carácter xeral, os requisitos recollidos no artigo 4 do Regulamento de medidas contra a exclusión social: a) Ter residencia efectiva e estar de alta no Padrón Municipal do Concello de Oleiros cunha antigüidade mínima de catro meses, coas seguintes excepcións: – As vítimas de violencia doméstica que cambian o seu domicilio por motivos de seguridade. – As persoas emigrantes galegas que proveñan do concello e fixen a súa residencia neste. Asemade, aquelas persoas que, residindo noutros concellos, volvan a fixar a súa residencia en Oleiros. – Persoas en situacións de necesidade extrema sobrevida que, de maneira repentina e imprevista, se produza tras o empadroamento no concello. Estranxeiros refuxiados ou con solicitude de asilo en trámite, así como aos que teñan autorizada a súa estancia por razóns humanitarias, sempre que en todos os casos cumpran o resto dos requisitos para solicitar esta axuda. b) Acreditar a situación de necesidade e colaborar á hora de proporcionar a información e a documentación necesaria para poder valorala. c) Non superar a suma de ingresos de todos os membros da unidade familiar o límite establecido para cada unha das axudas. Da suma de todos estes ingresos poderase descontar ata un máximo de 400 € en concepto de gastos ocasionados polo aluguer ou pago da hipoteca da vivenda habitual. d) Non ter débedas na Facenda local. e) Presentar a solicitude no modelo normalizado e na forma que se establece no presente regulamento. Ademais deberán cumprirse os requisitos específicos recollidos no artigo 29 do dito regulamento: – Os menores deberán estar escolarizados nun centro público ou concertado do Concello de Oleiros. Poderase eximir deste requisito cando se considere que está xustificada a escolarización nun centro de fóra do termo municipal por parte do persoal técnico do Departamento de Servizos Sociais. – Os menores deberán convivir cos seus pais, titores legais ou acolledores. Nos supostos de separación dos pais poderá solicitar esta prestación o proxenitor que teña a garda e custodia do/s menor/es e conviva efectivamente con el/es. En todo caso, a renda per cápita familiar dispoñible, unha vez descontados os gastos máximos previstos en concepto de aluguer ou de hipoteca, non poderán superar o 30% do IPREM fixado para o ano 2010, isto é, non poderá superar os 159,75 €. Presentarase unha solicitude por cada menor. As solicitudes dirixidas ó Alcalde-Presidente do Concello, deberán presentarse no Rexistro de entrada do Concello de Oleiros no modelo normalizado que se facilitará tanto nos centros escolares como nas dependencias de Benestar Social do Concello de Oleiros, e que se inclúe como anexo 1 da presente convocatoria, por calquera dos medios sinalados no artigo 38 da Lei 30/1992, de Réxime Xurídico das Administracións Públicas e do Procedemento Administrativo Común. A documentación que deberá acompañar a solicitude é a prevista no artigo 5 do Regulamento de medidas contra a exclusión social: a) Fotocopia do documento de identidade, permiso de residencia ou pasaporte (no caso de non ter ningún dos dous primeiros) de todos os membros da unidade familiar. b) Fotocopia do libro de familia ou documento análogo no suposto de non telo (acta ou partida de nacemento). c) Xustificación da situación económica de todos os maiores de 18 anos da unidade familiar: – Se está en situación de desemprego (fotocopia da tarxeta de demanda de emprego e certificado do Instituto Nacional de Emprego no que se recolla se percibe ou non prestación ou subsidio por desemprego). Se realiza algunha actividade laboral sen asegurar deberá achegar unha declaración responsable dos ingresos que ten mensuais pola dita actividade. Se estivo en activo nos seis últimos meses deberá presentar as nóminas xustificativas dos ingresos percibidos pola súa actividade laboral nese período. – Se está en activo: o Se é traballador/a por conta allea: copia das seis últimas nóminas. o Se é traballador/a por conta propia: xustificantes do pagamento fraccionado do imposto sobre a renda das persoas físicas de actividades económicas (os dous últimos). – No suposto de que pola súa situación administrativa algunha persoa non poida presentar ningún destes documentos deberá achegar unha declaración xurada no que indique se realiza algunha actividade ou non e cales son os seus ingresos. d) Copia do contrato de aluguer ou o último recibo do IBI, así como o último xustificante do pagamento, do aluguer ou da hipoteca, de ser o caso. e) Calquera outra documentación que se valore necesaria para poder valorar a situación de necesidade por parte do persoal técnico do Departamento de Servizos Sociais, como por exemplo a declaración do IRPF, extracto das contas bancarias. f) Volante de convivencia (achegarao de oficio o Concello de Oleiros). Se a solicitude non reunise toda a documentación necesaria será solicitada por escrito ás persoas interesadas para que a presenten, nun prazo de dez días hábiles que empezarán a contar desde o día en que reciba o requirimento. De non achegar a documentación requirida terase por desistida na súa solicitude. O procedemento seguido para a concesión das axudas será o de concorrencia competitiva. As actividades de instrución deste procedemento comprenderán as seguintes actuacións: - Petición de cantos informes estímense necesarios para resolver. - Avaliación das solicitudes, efectuada de conformidade cos criterios, formas e prioridades de valoración establecidas nesta convocatoria. Unha vez recibida a documentación determinarase a renda per cápita familiar dispoñible e elaborarase unha listaxe de menor a maior. Os 80 menores coa renda máis baixa serán os beneficiarios das axudas. O órgano competente para a instrución deste procedemento será a coordinadora de Servizos Sociais do concello de Oleiros A proposta de concesión, formularase ao órgano concedente por un órgano colexiado a través do órgano instrutor do procedemento. A composición de dito órgano colexiado será a seguinte: - A coordinadora de Servizos Sociais do concello de Oleiros, ou persoa que a sustitúa. - O traballador social do concello de Oleiros, ou persoa que o sustitúa - A administrativa de Servizos Sociais do concello de Oleiros, ou persoa que a sustitúa. Á vista do expediente e do informe do órgano colexiado, o órgano instrutor formulará a proposta de resolución provisional, debidamente motivada, que deberá notificarse aos interesados, outorgándolles un prazo de dez días para a presentación de alegacións. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas que as aducidas polos interesados. Neste caso, a proposta de resolución formulada terá o carácter de definitiva. A proposta de resolución definitiva deberá conter: - A relación de solicitantes para os que se propón a concesión da subvención. - A contía da subvención - Especificación da avaliación e dos criterios seguidos para efectuala. As propostas de resolución provisional e definitiva non crean dereito algún a favor do beneficiario proposto fronte á Administración, en tanto non se lle notifique a resolución da concesión. Aprobada a proposta de resolución definitiva, o órgano competente resolverá o procedemento. A orde de resolución ditarase tras estudar a proposta elaborada polo órgano instrutor, quen elaborará a listaxe coa proposta de concesión, unha vez revisada toda a documentación. A concelleira de Benestar Social do Concello de Oleiros será quen conceda as ditas axudas, nunha orde de resolución de concesión, na que se recollan todos/as os/as menores con dereito á dita prestación en función da renda per cápita ata esgotar o orzamento previsto, sempre e cando cumpran todos os requisitos e non superen os límites establecidos no artigo 3 desta convocatoria. A resolución será motivada e, en todo caso, deberán quedar acreditados os fundamentos da resolución que se adopte. Asemade, deberá conter o solicitante ou a relación de solicitantes aos que se lles concedeu a subvención, e a desestimación do resto das solicitudes. O prazo máximo de resolución e notificación é de seis meses, o cal computarase dende a publicación da correspondente convocatoria. O vencemento do prazo máximo sen terse notificado a resolución, lexitima aos interesados para entender desestimada a solicitude da concesión por silencio administrativo. a) O pagamento destas prestacións farase desde a Intervención Municipal mediante cheques nominativos a nome do pai, nai ou titor/a legal que presentara a solicitude, no prazo máximo de 20 días desde que se dite a resolución de concesión. b) As persoas beneficiarias deberán presentar no prazo dun mes desde que recollan o cheque unha factura xustificativa conforme á prestación de apoio á escolarización foi utilizada para os fins que se concedeu. Para o efecto de xustificar o pagamento desta prestación aceptaranse facturas polos seguintes conceptos: – material escolar (mochilas, cadernos, bolígrafos, lapis.), – roupa e calzado para os menores, – pagamentos extraordinarios relacionados coa escolarización. c) Naqueles supostos nos que non se achegue esta documentación xustificativa iniciarase un procedemento de devolución e restrinxiráselle o acceso a estas prestacións ata que reintegre a contía non xustificada debidamente. O prazo para poder presentar as solicitudes será de 20 días naturais que contarán desde o día seguinte á data de publicación desta convocatoria no BOP da provincia da Coruña. Oleiros, de de 2010 Sinatura da persoa solicitante  Unha fotocopia do documento de identidade, permiso de residencia ou pasaporte (no caso de non ter ningún dos dous primeiros) de todos os membros da unidade familiar.  Unha fotocopia do libro de familia ou documento análogo no suposto de non telo (acta ou partida de nacemento). Xustificación da situación económica de todos os maiores de 18 anos da unidade familiar: Se está en situación de desemprego:  Unha fotocopia da tarxeta de demanda de emprego e certificado do Instituto Nacional de Emprego no que se recolla se percibe ou non a prestación ou o subsidio por desemprego.  Se estivo en activo nos seis últimos meses deberá presentar as nóminas xustificativas dos ingresos percibidos pola súa actividade laboral nese período. Se realiza algunha actividade laboral sen asegurar deberá achegar:  Unha declaración responsable dos ingresos que ten mensuais pola dita actividade. Se está en activo:  Unha copia das seis últimas nóminas (no caso de traballadores/as por conta allea)  Copia do xustificante de pago fraccionado do Imposto sobra a renda das persoas físicas, de actividades económicas (no caso de traballadores/as por conta propia) No suposto de que pola súa situación administrativa algunha persoa non poida presentar ningún destes documentos deberá achegar:  Unha declaración xurada no que indique se realiza algunha actividade ou non e cales son os seus ingresos.  A copia do contrato de aluguer ou o último recibo do IBI, así como o último xustificante do pagamento, do aluguer ou da hipoteca, de ser o caso.  Calquera outra documentación que se considere necesaria para poder valorar a situación de necesidade por parte do persoal técnico do Departamento de Servizos Sociais, como por exemplo a declaración do IRPF, o extracto das contas bancarias, os xustificantes de pensións. Oleiros, 23 de setembro do 2010 A ALCALDESA EN FUNCIÓNS (Decreto 4111/10, de 17 de setembro) Asdo: Mª José Varela Neira